Nani Breqvadze

Nani Georgiyevna Breqvadze (; 21 iyul 1936, Tbilisi, Gürcüstan SSR, SSRİ) — sovet və gürcü müğənnisi, pianoçu, pedaqoq. SSRİ xalq artisti (1983).

 Həyatı 
Nani Breqvadze 21 iyul 1936-cı ildəMüğənninin rəsmi saytının məlumatı. (digər mənbəyə əsasən, 1938-ci ildə) Tbilisidə anadan olmuşdur.

Musiqiçi ailəsində böyüyüb. Hələ altı yaşı olarkən, qədim rus mahnı və romanslarını ifa edirdi.

Əvvəlcə musiqi məktəbini, sonra isə musiqi texnikumunu bitirib. 1956-cı ildən Gürcüstan Politexnik İnstitutunun özfəaliyyət estrada orkestrində iştirak edib. 1957-ci ildə Moskvada "Mən şamı söndürdüm" () 6-cı Ümumdünya gənclər və tələbələr festivalının laureatı olub.

1963-cü ildə V. Saracişvili adına Tbilisi dövlət konservatoriyasında professor Qayane Maçutadzanin fortepiano sinfini bitirib. Xüsusi vokal təhsili almayıb. 1959–1964-cü illərdə K. Pevznerin rəhbərliyi altında Gürcüstan dövlət filarmoniyasının "Rero" Tbilisi dövlət estrada orkestrində oxumağa başlayıb.

1964-cü ildə Parisdəki Moskva müzik-holluna qastrol səfəri edib. O zaman ilk dəfə olaraq, dünya şöhrətli "Olimpiya" zalında çıxış etmişdir. Qastrollardan sonra onu "Orera" vokal-instrumental ansamblına dəvət edirlər. Breqvadze həmin ansamblda 15 il solist vəzifəsində fəaliyyət göstərir və 80-dən çox ölkədə çıxış edir.

1966-cı ildə ansambla təşrif gətirən Vaxtanq Kikabidze (zərb alətləri, vokal) ilə müğənninin sıx dostluq əlaqələri yaranır.

1980-ci ildə solo karyerasına başlamışdır.

Nani Breqvadze 1960-cı illərdə İzabella Yuryeva, Tamara Sereteli, Keto Caparidzenin ənənələrini dirçəldərək tamaşaçılara rus və qaraçı romanslarını yenidən qaytaran müğənnilərdən biridir.

Oxuduğu əksər mahnı və romanslar yazdırdığı qramplastinkalara daxil edilmişdir: "Oxuyur Nani Breqvadze" () (1971), ""Orera" ansamblı" () (1973), "Romans, romans" () (1995), "Nyu-York konserti" () (1997) və başqaları. 2005–2006-cı illərdə Marina Svetayeva və Bella Axmadulinanın sözlərinə yazılmış mahnılar da daxil olmaqla, əvvəllər ifa etmədiyi kompozisiyalardan ibarət disk yazdırmışdır. Vyaçeslav Malejikin şeirləri əsasında silsilə mahnılar oxumuşdur.

1990-cı illərin sonunda "Romansiada" gənc ifaçıların Moskva beynəlxalq müsabiqəsinin münsiflər heyətinin tərkibinə daxil edilmişdir.

1997-ci ildə öz rəhbərliyi altında "Nani" şirkətini yaratmışdır. Şirkətin məqsədi Gürcüstanın sənətə yeni başlamış müğənnilərinə dəstək olmaq, həmçinin ölkədə xarici müğənnilərin çıxışlarını təşkil etməkdir.

"Qadınlar sülh tərəfdarıdır" () assosiasiyasının və "Metexi" qadınlar klubunun üzvüdür. "Sovet qadını" cəmiyyətinin üzvü olmuşdur.

2000-ci ildə Gürcüstanda Nani Breqvadzenin xatirə ulduzu qoyulmuşdur.

Pedaqoji fəaliyyətlə məşğul olmuşdur. 2002-ci ildən başlayaraq bir neçə il Moskva Dövlət Mədəniyyət və İncəsənət Universitetinin musiqi institutunda estrada-caz oxuması kafedrasının müdiri olmuşdur.

2008-ci ildə baş vermiş Rusiya-Gürcüstan müharibəsi zamanı Rusiyada nəzərədə tutulmuş yubiley konsertini ləğv etmişdir.

28 mart 2015-ci ildə Россия К telekanalının "Романтика романса" verilişi müğənniyə həsr edilmişdir. 3 iyun 2015-ci ildə ORT kanalında Yuliya Menşovanın "Наедине со всеми" proqramının qonağı olmuşdur. 21 noyabr 2016-cı ildə isə "Pozner" müəllif proqramı üçün Vladimir Poznerə müsahibə vermişdir.

 Ailəsi 
 Atası — Georgi Yefremoviç Breqvadze (1909 — ?), aktyor
 Anası — Olqa Aleksandrovna Mikeladze (1913 — ?), əslən Mikeladze knyazlığındandır.
 Həyat yoldaşı — Merab Qriqoryeviç Mamaladze (d. 1937)
 Qızı — Yekaterina Merabovna Mamaladze (d. 1960), məşhur Gürcüstan müğənnisi
 Nəvələri — Levan, Georgi, Nataliya
 Nəticələri — Dmitri, Sandro, Nikoloz.

 Mükafatlar və fəxri adlar 
 Gürcüstan SSR əməkdar artisti (1968)
 Gürcüstan SSR xalq artisti (1974)
 SSRİ xalq artisti (1983)
 Şota Rustaveli adına Gürcüstan SSR Dövlət Mükafatı (1998)
 "Şərəf" ordeni (Gürcüstan, 1997)
 "Dostluq" ordeni (Rusiya) (2008)
 "Şəfəq" Prezident ordeni (Gürcüstan, 2010)
 "Xeyriyyəçilik fəaliyyətinə görə" Qızıl medal (2003)
 "İncəsənətə xidmətə görə" Qızıl orden
 "Gürcüstanda əsrin müğənnisi" adı
 Rusiya Rəssamlıq Akademiyasının fəxri xarici üzvü
 Tbilisinin fəxri vətəndaşı (1995)Брегвадзе, Нани Георгиевна // Кто есть кто в современной культуре : В 2 вып. / Гл. ред. С. М. Семенов, авт. и сост. Н. И. Шадрина, Р. В. Пигарев и др.. — М.: МК-Периодика, 2006–2007. — ISBN 5-93696-007-3, 5-93696-010-2.
 Benalmadena şəhərinin fəxri vətəndaşı (İspaniya, 1996)

 İfa etdiyi mahnılar 

 Filmoqrafiya 
İl Azərbaycanca adı  Orijinal adı  Rol1966  Dağlarda görüş    mahnı ifaçısı1969  Moskva notlarda    mahnı ifaçısı1970  Orera, tam irəli!   1971  Sevgilim üçün boyunbağı    Ayşə1971  Əllərinin istisi    mahnı ifaçısı1973  Vera məhəlləsinin melodiyaları    Vardonun ifası1974  Gecə səfəri    mahnı ifaçısı1977  SahillərБрегвадзе Нани Георгиевна // Кто есть кто в современной культуре : В 2 вып. / Гл. ред. С. М. Семенов, авт. и сост. Н. И. Шадрина, Р. В. Пигарев и др.. — М.: МК-Периодика, 2006–2007. — ISBN 5-93696-007-3, 5-93696-010-2.    mahnı ifaçısı1981  Əlverişsiz hava üçün təşəkkür    mahnı ifaçısı1981  Pəncərələri açın    mahnı ifaçısı1982  Çağırış qəbul edin, cənablar!    mahnı ifaçısı1983  Qədim rus nəğmələri   1984  Dunayevski ilə birlikdə    mahnı ifaçısı1985  Mavi şəhərlər    mahnı ifaçısı1987  Uşaqlıq zamanı   1991  Mən xaç Peleyəm!    Maka2006  Sınmış fənərlər küçəsi 8    Veronika Jemçujnikova2006  Üç vals   2008  Sofiko   2012  Ləhcəli məhəbbət    yubilyar

 İstinadlar 

 Xarici keçidlər 
 Брегвадзе Нани Георгиевна // Кто есть кто в современной культуре : В 2 вып. / Гл. ред. С. М. Семенов, авт. и сост. Н. И. Шадрина, Р. В. Пигарев и др.. — М.: МК-Периодика, 2006–2007. — ISBN 5-93696-007-3, 5-93696-010-2.

Kateqoriya:SSRİ müğənniləri
Kateqoriya:Gürcüstan müğənniləri
Kateqoriya:SSRİ pianoçuları
Kateqoriya:Gürcüstan pianoçuları
Kateqoriya:Tbilisidə doğulanlar
Kateqoriya:SSRİ xalq artistləri
Kateqoriya:Rusiyanın "Dostluq" ordeni ilə təltif edilənlər
Kateqoriya:Gürcüstan SSR xalq artistləri
Kateqoriya:Romans ifaçıları
Kateqoriya:Gürcüstanın Dövlət mükafatı laureatları
Kateqoriya:Messo-sopranolar
Kateqoriya:Gürcüstan SSR əməkdar artistləri
Kateqoriya:SSRİ-nin musiqi pedaqoqları